Document ID: 31997R1811

ΚΑΝΟΝΙΣΜΟΣ (ΕΚ) αριθ. 1811/97 ΤΗΣ ΕΠΙΤΡΟΠΗΣ της 19ης Σεπτεμβρίου 1997 για την τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,
Εκτιμώντας:
ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 417/97 (4), προβλέπει προθεσμία πέντε εργάσιμων ημερών προ της χορήγησης πιστοποιητικών για να εξασφαλισθεί ότι οι ποσότητες που αναφέρονται στα αιτούμενα πιστοποιητικά τηρούν τα όρια που εφαρμόζονται στις επιδοτούμενες εξαγωγές 7 ότι, βασιζόμενη στις ανακοινώσεις των κρατών μελών σύμφωνα με τον κανονισμό (ΕΟΚ) αριθ. 210/69 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 418/97 (6), η Επιτροπή αποφασίζει ενδεχομένως τη λήψη ειδικών μέτρων διαχείρισης κατά τη διάρκεια της προθεσμίας αυτής 7 ότι η καλή λειτουργία του συστήματος εξαρτάται από την αξιοπιστία των ανακοινώσεων των κρατών μελών 7 ότι, για να αποφευχθεί ο κίνδυνος υπέρβασης των ανωτέρω ορίων, σε περίπτωση ανακριβών ανακοινώσεων, πρέπει να διευκρινισθεί ότι δεν δύνανται να χορηγηθούν πιστοποιητικά σε περιπτώσεις κατά τις οποίες οι ποσότητες, τις οποίες αφορά η κατατεθείσα αίτηση, δεν έχουν ανακοινωθεί από το κράτος μέλος 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 8 παράγραφος 1 του κανονισμού (ΕΚ) αριθ. 1466/95 αντικαθίσταται από το ακόλουθο κείμενο:
«1. Τα πιστοποιητικά εξαγωγής εκδίδονται την πέμπτη εργάσιμη ημέρα που έπεται της ημέρας υποβολής της αίτησης, εφόσον οι ποσότητες τις οποίες αφορούν τα αιτούμενα πιστοποιητικά έχουν ανακοινωθεί σύμφωνα με το άρθρο 6 παράγραφος 1 του κανονισμού (ΕΟΚ) αριθ. 210/69 της Επιτροπής (*), και στο ενδιάμεσο διάστημα δεν έχουν ληφθεί τα προβλεπόμενα στην παράγραφο 3 ειδικά μέτρα.
(*) ΕΕ L 28 της 5. 2. 1969, σ. 1.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις αιτήσεις για πιστοποιητικά εξαγωγής που κατατίθενται μετά την ημερομηνία που τίθεται σε ισχύ.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Σεπτεμβρίου 1997.

Labels: 3
17